מריה לאון

מריה פילאר לאון סבריאן (בספרדית: María Pilar León Cebrián; נולדה ב-13 ביוני 1995), המכונה "מאפי לאון", היא כדורגלנית ספרדייה, המשחקת בעמדת הבלם בברצלונה שבליגת העל הספרדית ובנבחרת ספרד. הייתה חלק מקבוצת שחקניות שסירבו לשחק בנבחרת בשל התנאים שם ולא שחקה בגביע העולם בכדורגל נשים 2023 בו זכתה ספרד.

==קריירה==
===נעורייה ותחילת דרכה===
לאון נולדה ב-13 ביוני 1995, לחבייאר ופילאר בלה אלמוזרה במחוז סרגוסה. היא התחילה לשחק כדורעף בגיל 7, ולאחר מכן עברה לשחק קטרגל. בגיל 11 גילה אותה המנהל הספורטיבי של סרגוסה כששיחקה כדורגל עם אחיה בסופרמרקרט והיא הצטרפה למועדון.

===סרגוסה (2011 - 2013)===
אחרי שנתיים בקבוצת המשנה של סרגוסה, לאון ערכה את הופעת הבכורה שלה בקבוצה הבכירה של סרגוסה בגיל 16 מול ברצלונה. היא שיחקה במועדון במשך שנתיים וערכה את משחקה האחרון במדי סרגוסה בשנת 2013 בגמר הגביע, בהפסד 0–4 לברצלונה.

===אספניול (2013 - 2014)===
בגיל 18 הצטרפה לקבוצת אספניול ושחקה בה למשך עונה אחת בלבד. ההופעות שלה במהלך העונה גרמו לזימונה לנבחרת ספרד ולהתעניינות מצד אתלטיקו מדריד שסיימה את העונה במקום ה-3.

===אתלטיקו מדריד (2014 - 2017)===
בשנת 2014 הצטרפה לאתלטיקו מדריד. במהלך העונה הראשונה שלה במועדון, אתלטיקו סיימה במקום ה-2 בליגה והעפילה לליגת האלופות. ב-2015 לאון ערכה את הופעת הבכורה שלה בליגת האלופות מול קבוצת זורקי קרסנוגורסק הרוסית. באתלטיקו מדריד שינתה עמדה ממגן לבלם. בעונת 2016/2017 זכתה לאון עם הקבוצה באליפות ספרד בפעם הראשונה בקריירה בזכות ניצחון במחזור האחרון על ריאל סוסיאדד, ובאותה עונה נבחרה גם לנבחרת העונה של הליגה הספרדית.

===ברצלונה (2017 -)===
ליגת האלופות מול באיירן מינכן, אפריל 2019]]
בשנת 2017 הייתה לאון לשחקנית האישה הראשונה בספרד ששולמו עבורה דמי העברה, כשברצלונה שילמה כ-50 אלף אירו לאתלטיקו מדריד. בשנת 2018 זכתה לאון בתואר הראשון שלה בברצלונה כשהקבוצה זכתה בגביע המלכה, לאחר ששמרה על רשת נקייה במהלך 120 דקות במשחק הגמר מול קבוצתה לשעבר - אתלטיקו מדריד. באוקטובר 2018 כבשה את שערה הראשון בליגת האלופות מול גלאזגו סיטי בשלב הבתים של ליגת האלופות. בשנת 2019 שחקה לאון בגמר הראשון שלה בליגת האלופות בהפסד 1–4 לליון, כשקבוצתה סופגת 4 שערים ב-30 הדקות הראשונות למשחק. לאחר הגמר חידשה לאון את החוזה שלה בברצלונה עד 2022.

בינואר 2021 לאון שחקה במשחק התחרותי הראשון של קבוצת נשים בקאמפ נואו, במהלכו היא בישלה שני שערים. ב-16 במאי 2021 זכתה עם ברצלונה בליגת האלופות לנשים אחרי ניצחון 0–4 בגמר שנערך בגטבורג שבשוודיה על קבוצת צ׳לסי האנגלית. במאי 2021 זכתה עם ברצלונה באליפות ספרד וב-30 במאי 2021 השלימה טרבל לאחר ניצחון 2–4 בגמר גביע המלכה על לבנטה.

ב-7 במרץ 2022 האריכה את החוזה בברצלונה עד 2024.<ref></ref>

ב-8 בדצמבר 2023 קרעה לאון את המניסקוס ונאלצה לעבור ניתוח.<ref></ref>

ב-22 בדצמבר 2023 חתמה על הארכת חוזה בברצלונה עד יוני 2026.<ref></ref>

==חיים אישיים==
בשנת 2018 יצאה מהארון בתור לסבית בראיון לעיתון מונדו דפורטיבו.<ref></ref> בשנת 2019, לאון הייתה הדוברת הראשית בפתיחת של מצעד הגאווה במדריד. העיתון הספרדי אל מונדו דרג אותה כאחת מ-50 הלהט"בים המשפיעים ביותר בספרד ב-2018 ו-2019. בשנת 2021, היא הייתה חלק ממסע הפרסום של Levi's Beauty of Becoming לחודש הגאווה של להט"ב.

ללאון יש מספר קעקועים, התרגום לעברית של הקעקוע הבולט על צווארה הוא ״מראה יכול להטעות״.<ref></ref> כמו כן היא מתאמנת בציור קעקועים על ידיה ורגליה.<ref></ref>

==תארים==
=== קבוצתיים ===
==== אתלטיקו מדריד ====
* אליפות ספרד (1): 2016/2017
* גביע המלכה (1): 2016

==== ברצלונה ====
* ליגת האלופות לנשים: 2020/2021, 2022/23
* אליפות ספרד (4): 2019/2020, 2020/2021, 2021/2022, 2022/23
* גביע המלכה (4): 2018, 2020, 2021, 2022
* גביע קטלוניה (1): 2019

=== נבחרות ===
==== נבחרת ספרד בכדורגל נשים ====
* גביע אלגארבה: 2017
* גביע קפריסין: 2018

== קישורים חיצוניים ==

* [https://www.fcbarcelona.com/en/football/womens-football/players/711854/maria-leon מריה לאון] באתר הרשמי של ברצלונה
* [https://www.bdfutbol.com/en/c/jugador.html?id=982 פרופיל השחקנית] באתר BDFutbol

== הערות שוליים ==

קטגוריה:כדורגלניות ברצלונה
קטגוריה:כדורגלני ברצלונה
קטגוריה:כדורגלניות ספרדיות
קטגוריה:כדורגלנים ספרדים
קטגוריה:ספרדיות שנולדו ב-1995
קטגוריה:ספרדים שנולדו ב-1995